Madaxweynaha waxaa uu si gaar ah mid mid ula hadley ciidankan gaarka ah ee kumandooska, isagoo u ballanqaaday in dowladdu ay ku dadaali doonto sidii ay u dabooli lahayd caqabadaha ka haysta dhanka gudashada waajibaadkooda. Kormeerkan, ayaa waxaa Madaxweynaha ku wehliyey Guddoomiyaha Guddiga Difaaca ee Baarlamaanka Federaalka, Mudane Xuseen Carab Ciise, Taliyaha Ciidammada Xoogga Dalka Soomaaliyeed, S/Gaas Maxamed Aadan Axmed, Taliyaha Ciidanka Cirka, S/Guuto Maxamuud Sheekh Cali iyo mas’uuliyiin kale.
Shirkii Madasha ee lagu soo gaba gabeeyay magaalada Muqdisho bishii Janaayo ee sanadkan ayaa laga soo saaray go’aanada nooca doorashada, waxaana ka mid ahaa in Aqalka sare ee Baarlamaanka lagu soo xulo qaab maamul goboleed, iyadoo la siiyay Puntland, Somaliland min 11 xubnood, halka maamul goboleedyada kalena la siiyay min 8 xubnood, balse Gobolka Banaadir ayaa wax xubno ah la siin.